दिल्ली पुलिस के अनुसार गाड़ी एक 25 साल की युवती चला रही थी जिसने एक कावड़िए को साइड मार दी. बाद में उस कावड़िए से बहस के दौरान युवती ने उस कावड़िए को थप्पड़ जड़ दिया था. इस घटना के दौरान साथी कावड़ियो ने गाड़ी के साथ जमकर तोड़फोड़ की जबकि बाकी लोग तमाशबीन बनकर पूरी घटना देखते नजर आए. मंगलवार सात अगस्त को एक सीसीटीवी फुटेज सामने आया था जिसमें कांवड़िए एक कार के साथ तोड़फोड़ करते दिख रहे थे. विडियो में एक पुलिसकर्मी भी नजर आ रहा था, जिसके बाद दिल्ली पुलिस को काफी आलोचना झेलनी पड़ी थी.